Frederikshavn Fox forstærker sig markant på højre fløjen. Klubben henter den tidligere landsholdsspiller Lene Tobiasen hjem fra spansk håndbold.

Frederikshavn Fox har skrevet en 2-årig kontrakt med Lene Tobiasen. Fløjspilleren er hentet i spanske A. Sagunto. - Vi forventer, at Lene Tobiasen bliver en profil for os i håndboldligaen, siger Mads Buje fra Frederikshavn Fox. Lene Tobiasen har spillet 11 landskampe for Danmark, og hun var blandt andet med ved EM-slutrunden i 2003. Tobiasen har tidligere spillet i håndboldligaen for Slagelse og FCK Håndbold. Tobiasen bliver ikke eneste nye spiller Fox hentet i denne uge. I følge TV2/NORDs oplysninger er klubben tæt på at kunne offentliggøre endnu en forstærkning til næste sæson.